Want as jy wegbly en nie stem nie, is dit 'n stem vir die ANC. Bederf eerder die stembrief as om gladnie te stem nie.
Gestel daar is 100 kiesers. 60 stem vir die ANC en die res vir ander partye. Dit gee 60% stemme vir die ANC en 40% vir die ander partye.
Hoe sleg kan dit gaan? Ek gaan my beste duimsuig voorspelling maak, deur die slegste moontlike gevolge van die tyd tussen 2014 en 2019 te voorspel. Wanneer ons die ergste verwag en ons verstaan so half en half wat die redes vir die donkerte in Afrika is, kan ons dalk vroegtydig ’n werkbare plan maak om die gebeure tot ons voordeel te gebruik.
Die SAKP is binne die ANC en hulle is in ’n gesamentlike stryd om die eerste te wees om as die leiers van die nuwe Suid-Afrikaanse konstitusie te wees. ’n Kompetisie wat nou redelik skerp is. Die SAKP het oorspronklik n vyfpuntplan gehad, wat hulle ook die vyf tydbomme genoem het. Hierdie tydbomme was nasionale aksies wat die totale ekonomie tot stilstand moes bring. Na die vyfde tydbom sou Rhamaphosa as die nuwe vredemaker na vore gekom het, om die nuwe konstitusie aan die bevolking voor te stel.
Maar om dit sonder die chaos reg te kry, soos wat dit aanvanklik beplan was, sal die ANC ‘n twee derde meerderheid moet kan kry. Ons weet reeds dat die swart kieser soos die wit Afrikaanse kieser, nie gaan stem wanneer hy ontevrede is nie. Met Zuma in die stoel is hulle ontevrede en solank Zuma in die stoel bly, sal hulle nie gaan stem nie. Daarom is dit vir my glad nie snaaks dat Ronnie Kasrils wat uit die SAKP se sentrale komitee kom, nou skielik vir mense begin aanraai om hulle stem terug te hou nie. Op die TV kassie, klink Zuma baie verbaas, maar agter geslote deure lyk dit of die plan kan werk.
Die ander faktor is ook waar. Malema was van die ANC vervreem en die gematigdes binne die ANC was vas beslote om hom, soos hulle gesê het, in ’n klein botteltjie te sit waar hy niks sou kon doen nie. Maar die ou in Zimbabwe met die Hitler snor, was oortuig dat Malema die uitverkore seun van Afrika is. Op n dag toe die lewe vir Malema die ondraaglikste moes wees, kry hy skielik ondersteuning van oorde wat hy nie eers geweet het bestaan nie. Malema stig sy eie party en wonderbaarlik kry hy genoeg geld bymekaar om die party te stig. Aanvanklik was ons oortuiging dat Malema n dislojale egoïs is. Ek dink nie dat ons verkeerd was nie. Hy is, maar Malema is ook omkoopbaar. Veral nadat hy gevoel het hoe dit voel wanneer alles onder hom wegraak.
Jammer, die HNP vat nie swart stemme nie. Want as dit die geval was, sou die HNP met hulle slagspreuk, Stem reg bly weg, nou ‘n slag geslaan het.
Hoe dit presies gedoen gaan word kan ek nie met sekerheid raai nie. Maar die vermoede is dat Brandstof pryse by R20.00 gaan draai. Eskom sal sy tariewe moet lig om vir sy foute te betaal. Die twee komponente sal die prys van kos baie duur maak.
Binne die nuwe Afrika blok, sal Suid-Afrika die Industriële blok word. Omdat ons geldeenheid swak sal wees, sal ons maklik goed kan uitvoer en goeie geld kan maak. Verder sal die grense vir ons oopgaan om enige plek Suid van die ewenaar te gaan boer en besighede te bedryf.